पेयजल पाइप लाइन में लीकेज से गंदा पानी हो रहा सप्लाई
अलेवा | नगूरांमें राजकीय स्कूल की तरफ जाने वाली गली में जलापूर्ति विभाग द्वारा बिछाई गई पेयजल पाइप लाइन लीकेज है। इसके कारण गली में पानी भर जाता है। इससे सप्लाई में भी गंदगी आती रहती है, जिससे ग्रामीणों में रोष है। काॅलोनी के लोगों ने मामले को लेकर पंचायत और जलापूर्ति विभाग के कर्मचारियों को अवगत कराया लेकिन इसके बाद भी समस्या का समाधान नहीं हो रहा है।
ग्रामीण पंजाब सिंह, सत्यनारायण, संजीव ने बताया कि स्कूल के साथ लगती काॅलोनी में जलापूर्ति विभाग द्वारा पेयजल सप्लाई देने के लिए बिछाई पाइप लाइन में लीकेज है। पाइप लाइन लीकेज से गली में पानी भर जाता है और भरे कीचड़ के कारण बच्चे गिर जाते हैं। काॅलोनी के लोगों ने जलापूर्ति विभाग के उच्च अधिकारियों और पंचायत से समस्या का समाधान कराने की मांग की है।
नगूरां निंबरान पट्टी के सरपंच शर्मिला रानी का कहना है कि ग्रामीणों की समस्या को देखते हुए पंचायत द्वारा जलापूर्ति विभाग के अधिकारियों से गली में पेयजल सप्लाई के पानी लीकेज को बंद करने की शिकायत की जाएगी।
अलेवा. नगूरांगांव में लीकेज पाइप लाइन को दिखाते लोग। इससे दूषित पानी सप्लाई हो रहा है।
hin_Deva hin_Deva hin_Deva hin_Deva hin_Deva